15.6.2007 Den Europæiske Unions Tidende L 155/7 KOMMISSIONENS FORORDNING (EF) Nr. 657/2007 af 14. juni 2007 om gennemførelse af Rådets forordning (EF) nr. 1165/98 om konjunkturstatistik for så vidt angår etableringen af europæiske stikprøveprogrammer KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1165/98 af 19. maj 1998 om konjunkturstatistik (!), særlig artikel 17, litra j), og ud fra følgende betragtninger: (1) — Ved forordning (EF) nr. 1165/98 blev der fastlagt fælles rammer for udarbejdelsen af fællesskabsstatistikker om konjunkturudviklingen. (2) m— Ved Europa-Parlamentets og Rådets forordning (EF) nr. 1158/2005 af 6. juli 2005 om ændring af Rådets forord- ning (EF) nr. 1165/98 om konjunkturstatistik (?) blev det pålagt medlemsstaterne at levere data om en ny indikator (importpriser inden for industrisektoren) samt data om variabler for andre markeder end hjemmemarkedet opdelt efter euroområde og ikke-euroområde. Dette kunne have medført store omkostninger for de nationale statistiske systemer. (3) — Forordning (EF) nr. 1158/2005 åbnede mulighed for at etablere europæiske stikprøveprogrammer for at reducere omkostningerne for de nationale statistiske systemer, således at Fællesskabets databehov opfyldes, og Kommis- sionen (Eurostat) sættes i stand til at udarbejde pålidelige europæiske skøn for de nævnte indikatorer. (4) — Foranstaltningerne i denne forordning er i overensstem- melse med udtalelse fra Udvalget for det Statistiske Program — (1) EFT L 162 af 5.6.1998, s. 1. Senest ændret ved Europa-Parlamentets og Rådets forordning (EF) nr. 1893/2006 (EUT L 393 af 30.12.2006, s. 1). () EUT L 191 af 22.7.2005, s. 1. UDSTEDT FØLGENDE FORORDNING: Artikel 1 Der kan anvendes europæiske stikprøveprogrammer, når der skal udarbejdes statistikker fordelt på euroområde og ikke-euro- område for følgende tre variabler, der er omhandlet i bilag A til forordning (EF) nr. 1165/98: Variabel Betegnelse 132 Ordreindgang fra andre markeder end hjemmemarkedet 312 Produktionspriser på andre markeder end hjemmemar- kedet 340 Importpriser Artikel 2 Medlemsstater, som deltager i de europæiske stikprøvepro- grammer, der er nævnt i artikel 1, skal til Kommissionen (Euro- stat) mindst indberette data vedrørende variabel 132 og 312 fordelt på de aktiviteter i NACE rev. 1.1, der er nævnt i bilaget, og vedrørende variabel 340 fordelt på de produkter i CPA, der er nævnt i bilaget. Artikel 3 Medlemsstater, som deltager i det europæiske stikprøveprogram for så vidt angår variabel 340, kan begrænse dækningsområdet for de indberettede data vedrørende denne variabel til import af produkter fra lande uden for euroområdet. Artikel 4 De europæiske stikprøveprogrammer, der er omhandlet i bilaget, kan tilpasses ændringer i basisåret eller i klassifikations- systemet eller væsentlige strukturændringer i euroområdet. Artikel 5 Hvert nyt medlem af euroområdet kan deltage i ethvert af de i artikel 1 nævnte europæiske stikprøveprogrammer ved indfø- relsen af euroen. Kommissionen anfører efter høring af den pågældende medlemsstat, for hvilke NACEF-aktiviteter og CPA- produkter medlemsstaten skal indberette data for at kunne over- holde bestemmelserne i forordning (EF) nr. 1165/98 om de europæiske stikprøveprogrammer.